CELEX: 32011R0579
Language: mt
Date: 2011-06-08 00:00:00
Title: Regolament (UE) Nru 579/2011 tal-Parlament Ewropew u tal-Kunsill tat- 8 ta’ Ġunju 2011 li jemenda r-Regolament tal-Kunsill (KE) Nru 850/98 dwar il-konservazzjoni ta’ riżorsi tas-sajd permezz ta’ miżuri tekniċi għall-protezzjoni ta’ żgħar ta’ organiżmi tal-baħar u r-Regolament tal-Kunsill (KE) Nru 1288/2009 li jistabbilixxi miżuri tekniċi tranżitorji mill- 1 ta’ Jannar 2010 sat- 30 ta’ Ġunju 2011

24.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 165/1
            
         REGOLAMENT (UE) Nru 579/2011 TAL-PARLAMENT EWROPEW U TAL-KUNSILL
   tat-8 ta’ Ġunju 2011
   li jemenda r-Regolament tal-Kunsill (KE) Nru 850/98 dwar il-konservazzjoni ta’ riżorsi tas-sajd permezz ta’ miżuri tekniċi għall-protezzjoni ta’ żgħar ta’ organiżmi tal-baħar u r-Regolament tal-Kunsill (KE) Nru 1288/2009 li jistabbilixxi miżuri tekniċi tranżitorji mill-1 ta’ Jannar 2010 sat-30 ta’ Ġunju 2011
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikulari l-Artikolu 43(2) tiegħu,
   Wara li kkunsidraw il-proposta mill-Kummissjoni Ewropea,
   Wara t-trażmissjoni tal-abbozz tal-att leġislattiv lill-parlamenti nazzjonali,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Filwaqt li jaġixxu skont il-proċedura leġislattiva ordinarja (2),
   Billi:
   
               (1)
            
            
               Ir-Regolament tal-Kunsill (KE) Nru 1288/2009 (3) jipprovdi għall-kontinwazzjoni ta’ miżuri tekniċi temporanji li qabel kienu koperti mill-Anness III għar-Regolament tal-Kunsill (KE) Nru 43/2009 (4), u b'hekk jippermetti li dawk il-miżuri jkomplu japplikaw sal-adozzjoni tal-miżuri permanenti.
            
         
               (2)
            
            
               Fid-dawl tar-riforma tal-Politika Komuni tas-Sajd (PKS) li għandha titwettaq dalwaqt, u r-rilevanza tagħha għall-kontenut u l-ambitu tal-miżuri tekniċi permanenti, huwa xieraq li l-adozzjoni ta’ tali miżuri tiġi posposta sakemm ikun implimentat qafas leġislattiv ġdid.
            
         
               (3)
            
            
               Sabiex tinżamm konservazzjoni u ġestjoni korretti tar-riżorsi tal-baħar, u billi jista' jiġi mistenni li se japplika qafas leġislattiv ġdid mill-1 ta’ Jannar 2013, il-miżuri tekniċi li huma fis-seħħ bħalissa għandhom jibqgħu japplikaw sa dik id-data.
            
         
               (4)
            
            
               Konsegwentement, minħabba li l-miżuri tekniċi kontemporanji stabbiliti fir-Regolament (KE) Nru 1288/2009 ser jiefqu japplikaw mill-1 ta’ Lulju 2011, dak ir-Regolament għandu jiġi emendat sabiex il-validità tagħhom tiġġedded sal-31 ta’ Diċembru 2012.
            
         
               (5)
            
            
               Il-kwoti tas-sajd għall-pixxitrombetta (Caproidae) ġew stabbiliti għall-ewwel darba skont ir-Regolament tal-Kunsill (UE) Nru 57/2011 (5). Hu għaldaqstant xieraq li jiġi ċċarat li l-pixxitrombetta tista' tiġi mmirata permezz ta’ xbieki tat-tkaxkir b'daqs tal-malja li jvarja minn 32 sa 54 millimetru. Konsegwentement, l-Annessi I u II tar-Regolament tal-Kunsill (KE) Nru 850/98 (6) għandhom jiġu emendati kif xieraq,
            
         ADOTTAW DAN IR-REGOLAMENT:
   Artikolu 1
   Ir-Regolament (KE) Nru 850/98 huwa b'dan emendat kif ġej:
   
               1.
            
            
               Fl-Anness I, fit-tabella, tiddaħħal il-partita:
               “Pixxitrombetta (Caproidae)”, b'daqs tal-malja li jvarja minn 32 sa 54 millimetru u b'perċentwal minimu tal-ispeċi fil-mira ta’ 90/60.
            
         
               2.
            
            
               Fl-Anness II, fit-tabella, tiddaħħal il-partita:
               “Pixxitrombetta (Caproidae)” b'daqs tal-malja li jvarja minn 32 sa 54 millimetru u b'perċentwal minimu tal-ispeċi fil-mira ta’ 90 %.
            
         Artikolu 2
   Ir-Regolament (KE) Nru 1288/2009 huwa b'dan emendat kif ġej:
   
               1.
            
            
               L-Artikolu 1 huwa emendat kif ġej:
               
                           (a)
                        
                        
                           fil-paragrafu 1, il-kliem “it-30 ta’ Ġunju 2011” huma sostitwiti bil-kliem “il-31 ta’ Diċembru 2012”.
                        
                     
                           (b)
                        
                        
                           il-paragrafu 2 huwa emendat kif ġej:
                           
                                       (i)
                                    
                                    
                                       il-punt (a) huwa emendat kif ġej:
                                       
                                                   —
                                                
                                                
                                                   fil-punt (i) il-kliem “il-punt 6.8, it-tieni paragrafu” jitħassru;
                                                
                                             
                                                   —
                                                
                                                
                                                   fil-punt (ii), il-kliem “mill-1 ta’ Jannar 2010 sat-30 ta’ Ġunju 2011” huma sostitwiti bil-kliem “mill-1 ta’ Jannar 2010 sal-31 ta’ Diċembru 2012”;
                                                
                                             
                                                   —
                                                
                                                
                                                   fil-punt (iv), il-kliem “it-30 ta’ Ġunju 2011” huma sostitwiti bil-kliem “il-31 ta’ Diċembru 2012”;
                                                
                                             
                                                   —
                                                
                                                
                                                   fil-punt (v), it-tieni subparagrafu huwa sostitwit b'dan li ġej:
                                                   
                                                      “L-Istati Membri kkonċernati għandhom jibagħtu rapport preliminari lill-Kummissjoni dwar l-ammont totali ta’ qabdiet u rimi ta’ bastimenti soġġetti għall-programm tal-osservaturi sa mhux aktar tard mit-30 ta’ Ġunju tas-sena li fiha jiġi implimentat il-programm. Ir-rapport finali tas-sena kalendarja kkonċernata għandu jiġi mibgħut sa mhux iktar tard mill-1 ta’ Frar tas-sena kalendarja li tiġi wara.”;
                                                   
                                                
                                             
                                                   —
                                                
                                                
                                                   jiżdied il-punt (vi) li ġej:
                                                   
                                                               “(vi)
                                                            
                                                            
                                                               il-punt 6.8, it-tieni paragrafu, huwa sostitwit b’dan li ġej:
                                                               ‘L-Istati Membri kkonċernati għandhom jibagħtu r-riżultati tal-provi u tal-esperimenti lill-Kummissjoni sa mhux iktar tard mit-30 ta’ Settembru tas-sena li fiha dawn ikunu twettqu.’ ”;
                                                            
                                                         
                                             
                                 
                                       (ii)
                                    
                                    
                                       fil-punt (e), il-kliem “kemm fis-sena 2010 kif ukoll f'dik tal-2011” jitħassru;
                                    
                                 
                                       (iii)
                                    
                                    
                                       fil-punt (h) is-sena “2010” titħassar.
                                    
                                 
                     
         
               2.
            
            
               Fl-Artikolu 2 il-kliem “it-30 ta’ Ġunju 2011” huma sostitwiti bil-kliem “il-31 ta’ Diċembru 2012”.
            
         Artikolu 3
   Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Strasburgu, it-8 ta’ Ġunju 2011.
      
         
            Għall-Parlament Ewropew
         
         
            Il-President
         
         J. BUZEK
      
      
         
            Għall-Kunsill
         
         
            Il-President
         
         GYŐRI E.
      
   
   
      (1)  ĠU C 84, 17.3.2011, p. 47.
   
      (2)  Pożizzjoni tal-Parlament Ewropew tas-6 ta’ April 2011 (għadha mhix pubblikata fil-Ġurnal Uffiċjali) u deċiżjoni tal-Kunsill tas-17 ta’ Mejju 2011.
   
      (3)  ĠU L 347, 24.12.2009, p. 6.
   
      (4)  Regolament tal-Kunsill (KE) Nru 43/2009 tas-16 ta’ Jannar 2009 li jistabbilixxi għall-2009 l-opportunitajiet tas-sajd u l-kundizzjonijiet assoċjati għal ċerti stokkijiet tal-ħut u gruppi ta’ stokkijiet tal-ħut, applikabbli fl-ilmijiet Komunitarji, għal bastimenti Komunitarji, f'ilmijiet fejn huma meħtieġa limiti tal-qbid (ĠU L 22, 26.1.2009, p. 1).
   
      (5)  Ir-Regolament tal-Kunsill (UE) Nru 57/2011 tat-18 ta’ Jannar 2011 li jiffissa għall-2011 l-opportunitajiet tas-sajd għal ċerti stokkijiet tal-ħut u gruppi ta’ stokkijiet tal-ħut, applikabbli fl-ilmijiet tal-UE u, għal bastimenti tal-UE, f'ċerti ilmijiet mhux tal-UE (ĠU L 24, 27.1.2011, p. 1).
   
      (6)  ĠU L 125, 27.4.1998, p. 1.